മാധ്യമ ഉടമസ്ഥതാ ബില് പാസാക്കി പോളണ്ട് വാഴ്സോ യൂറോപ്യന്മാരല്ലാത്തവര്ക്ക് രാജ്യത്ത് മാധ്യമ ഉടമസ്ഥതാ നിയന്ത്രണ അവകാശം നിഷേധിക്കുന്ന ബില് പോളിഷ് പാര്ലമെന്റ് പാസാക്കി. 216ന് എതിരെ 228 വോട്ടിനാണ് ബില് പാസാക്കിയത്. 10 പേര് പങ്കെടുത്തില്ല. ബില് സെനറ്റിലും പാസായാല് അമേരിക്കന് സ്ഥാപനമായ ഡിസ്നി രാജ്യത്തെ പ്രധാന ചാനല്ശൃംഖലയായ ടിവിഎന്നിലെ ഭൂരിപക്ഷ ഓഹരി വില്ക്കേണ്ടി വരും. സഖ്യകക്ഷിയായിരുന്ന എഗ്രിമെന്റ് പാര്ടി പിന്തുണ പിന്വലിച്ചതോടെ ഭരണകക്ഷിയായ ലോ ആന്ഡ് ജസ്റ്റിസ് പാര്ടിക്ക് ബില് സെനറ്റില് പാസാക്കാനാകുമോ എന്നാണ് ഇനി അറിയേണ്ടത്.